NETFLIX-ALKUPERÄISSARJA
Tuo vyö ei toimi. Tule tänne.
Mene vain.
Menkää.
Tähänkö olemme päätyneet? -Näytös oli upea.
Täällä pitäisi olla sata ihmistä kehumassa sitä.
Valvoisimme liian pitkään ja pitäisimme hauskaa.
Sen sijaan olemme kaksin, ja sinäkin olet täällä palkkaa vastaan.
Olet kai hankkinut arvostelut.
En halua kuulla niitä.
Minua kadehditaan nykyään, koska olen supertähti.
Hämmennän ihmisiä. Esiinnyn puheohjelmissa -
ja liikun Barbara Waltersin, Andy Warholin ja Cherin seurassa.
Olen liian menestynyt. Inhoaisin itsekin itseäni.
Mikä oli yleisin moite?
Se, että olit aikanasi muodin edelläkävijä -
ja puit naiset aistillisesti ja tyylikkäästi,
mutta nyt suunnittelet rentoja huppareita.
Haista sinä paska. -Lainasin vain kriitikoita.
Muru, se oli vitsi.
Lue yksi.
Hyvä on.
"Uusi JCPenney-mallisto…" -Jatka.
"…on vain kalpea aavistus Halstonin loiston päivistä."
Lue toinen.
"Halstonin megakokoelman heikkoutena on surkea istuvuus."
"Esimerkiksi punamusta jerseyasu…" -En kuule.
"…esitellään lyhyen mallin päällä, joka on hukkua asuunsa.
Kirkkaanvioletti kietaisumekko olisi liian paljastava juhlalounaalle -
ja suoraan sanottuna jopa sinkkubaariin."
En välitä arvosteluista.
Huomenta. Miten menee?
Huomenta vain.
Hei.
Mitä kuuluu?
Tuo oli Moserin suunnittelema. -Ihan vitun sama.
Välität vain tavaroistasi. Rakastat niitä yli kaiken.
Minun pitäisi olla arvokkainta elämässäsi.
Oletkin oikea peruskallio. -Haista paska.
Miten saan sinut häipymään täältä? -Et kestäisi lähtöäni.
Alat itkeä jo ajatuksestakin: "Olet nero. Menestykseni on ansiotasi."
Noin en ole sanonut.
Vaikka otat rahat ja kunnian, ideat ovat peräisin minun aivoistani.
Hyödyt minusta, mutta kohtelet minua kuin koiraa.
Mitä oikein haluat minusta?
Miljoona dollaria.
Yhtä ison ateljeen kuin Warholilla.
Siellä olisi tilaa taiteelleni. Haluan samanlaiset resurssit kuin Andylla.
Tienaat miljoonan takaisin vuodessa.
Se olisi fiksu veto. -Olet sekaisin.
Olen ansainnut sen.
Et todellakaan ole, mutta haluan sinusta eroon.
Älä tee tätä. Tiedän kaikki salaisuutesi. Mieti kotivideoitamme.
Sänkypuuhasi voisivat kiinnostaa JCPenneyn asiakkaita.
Älä edes mieti sitä. -Teen sen. Maksa, tai paljastan kaiken.
Yritätkö kiristää, vaikka olen suojellut sinua?
Elätin sinua, ja tässä on kiitos.
Painu helvettiin äläkä palaa.
Mursit nenäni. Haastan sinut oikeuteen.
Susan.
Nämä luvut eivät täsmää. Viime vuonna käytimme muka 40 000 orkideoihin.
Kyllä se on oikein. -Entä nämä matkakulut?
Niitä on 354 000 dollarin edestä. Onko tässä yksi nolla liikaa?
Pelkästään limusiini maksaa 5 000 dollaria kuussa.
Viime kuussa Martha Graham palkittiin Pariisissa.
Halston osti Goyardin matkalaukut.
Seurue lensi Ranskaan yksityiskoneella ja yöpyi Ritzissä.
Miksi Halston Ranskaan lensi? -Martha Graham on hänen vanha ystävänsä.
Miksi Esmark maksaa viulut?
Testikankaisiin on käytetty 750 000 dollaria.
Joku vetää välistä. Pakka puuvillaa maksaa vitosen.
Halston ei käytä puuvillaa vaan autenttisia materiaaleja.
Materiaalien laskeutuminen on Halstonin viehätyksen ydin.
Hän on taiteilija, ja kangas on työkalu. Niin se vain on.
Tiedätkö, mitä tapahtuu, jos sanon Esmarkin johtokunnalle,
ettei vastuuosastoni voi ryhdistäytyä, koska "niin se vain on"?
Mihin se johtaisi? -Saisit potkut.
Halston! Tämä on ihana.
Minun pitää nyt mennä, Liza. Tänne astui munasalaattivoileipä.
Pusuja. -Soittele pian.
Lupasit järkevöittää rahankäyttöäsi.
Onko sinulla aistiharhoja? En ole sanonut sellaista.
Suunnittelen firmallesi vaatteita jättimäisellä skaalalla.
Se edellyttää tiettyä budjettia.
Olen luonut matkalaukkuja, aurinkolaseja, neuleita ja vöitä.
Entä miesten mallisto ja kodintavarat? Lupasit ne kolme viikkoa sitten.
Et ole enää säilykealalla. -En ole ikinä ollutkaan.
Vastasin tamponeista ja terveyssiteistä, ja nyt olen Halstonin toimitusjohtaja.
En suunnittele tamponeita, vaikka sitäkin kohta kai pyydetään.
Teen seitsenpäiväistä viikkoa.
Poltat kynttilääsi molemmista päistä, ja tiedän, miten teet sen.
Siivoojat ovat ottaneet kuvia kokaiinijäljistä työpöydälläsi.
Haluatko nähdä ne? -En.
Sinulla on huumeongelma, ja kenties myös alkoholiongelma.
Jos pääsisit takaisin normaalitilaan, voisimme panna tuulemaan.
Vai normaalitilaan?
Mitä normaalius edes on? Oletko itse normaali?
Suostu Meksikon-sopimukseen. Riittää, että heilautat kättäsi merkiksi.
Kaikki on valmista. Saisit 30 miljoonan vapaan budjetin.
Ei. -Et edes tiedä, mistä kieltäydyt.
Tiedänpäs. Päätökseni on lopullinen. Brändini on kärsinyt tarpeeksi.
Nimeäni ei panna muiden suunnittelemiin lisenssituotteisiin.
Haluan hyväksyä kaiken itse. Kieltäydyn kaikesta muusta. Poistu.
Käden heilautus tai nyökkäys riittää.
Katso päätäni.
Se ei liiku.
Ei, kiitos. Minulle riittää.
Halston, näytät väsyneeltä.
Minulla alkaa kai olla toinen jalka haudassa.
Vitsailin vain. Työpaineista tämä johtuu.
Saanko antaa ystävän neuvon?
En tahtoisi ottaa kriitikkoja puheeksi, mutta tiedätkö, mitä heistä sanotaan?
He ovat kääntyneet minua vastaan.
Vahinko.
Minusta tuntuu, että olet itsekin kääntynyt itseäsi vastaan.
Tiedän, mihin pystyt.
Voisit yhä tyrmätä kriitikot, jos haluaisit.
Olen lakannut välittämästä.
Tiedän, kuka ja mikä olen. Olen taiteilija.
Nykyään kuitenkin välitän vain rahasta.
Haluan rikastua ja ratsastaa auringonlaskuun.
Mitä?
Sanoit samaan hengenvetoon olevasi taitelija -
ja välittäväsi vain rahasta.
Mitä tekisit asemassani? -Jotain uutta. Etsisin innoitusta.
Tekisin jotain rahaan liittymätöntä. -Mitä esimerkiksi?
Suunnittele puvustus uuteen tanssiesitykseeni.
Nivelreumaltani en itse pysty siihen.
Voisit toimia käsinäni.
Haluan ohjata Persefonen tragedian. -Niinkö?
Esmark omistaa minut. Olen jo helvetissä, kiitos vain.
Saisit täysin vapaat kädet. Se voisi tehdä sinulle hyvää.
Otatko jälkiruokaa?
Mohammed!
Martha tahtoo jälkiruokaa. -Olet mahdoton.
Tämä saapui juuri.
Kaksisataatuhatta dollaria lentolippuun.
Halston lensi Concordella. Hän pyysi laskun puoli vuotta jälkikäteen.
Hitto vie.
Yhdistäkää Betty Fordille Halstonin puhelimesta.
Niin? -Päivää. Carl Epstein tässä.
Kuka olette? -Tässä on myös Halston.
Oletko kunnossa?
Halston on riippuvainen kokaiinista ja alkoholista.
Hän ei suoriudu sopimuksensa velvoitteista.
Anna Halstonin puhua itse. -Tässä ollaan.
Tarvitsetko apua? -Totta kai.
Osaatko pidentää vuorokautta kymmenellä tunnilla?
Lisäksi olen sopimukseni vanki.
Esmark valmistaa aikuisten vaippoja, mutta laskee jatkuvasti housuunsa.
Vakavasti puhuen olen kunnossa, uupunut vain.
Jos tarvitsen apua, soitan sinulle.
Muistatko asusi Biancan syntymäpäivillä Studio 54:ssä?
Muistan sen elävästi. Oi niitä aikoja. -Sanopa muuta.
Hyvät ajat palaavat varmasti. Terveisiä Gerrylle. Hei vain.
Kuinka kehtaat?
Keneksi minua luulet? Jos yrität tuota toiste, tapatan sinut!
Kuulitko, senkin paksusorminen pelle? Palaa säilykkeidesi pariin.
Hyvät herrat, Halstonin alus on uponnut.
Mies on narkomaani eikä kunnioita ketään.
Hän kieltäytyy lisenssisopimuksista, jotka pelastaisivat osastomme.
Valitettavasti olemme pohjalla.
Halston tulee töihin iltakuudelta herättyään pari tuntia aiemmin.
Iltapäivää.
Hän menee huoneeseensa vetämään kokaiinia.
Hän on sekava. -…silkkiä.
Kello 19 hän ruokailee. -"Miehen tulee olla kuin kahvi."
Tässä vaiheessa iltaa Halston ei ole tehnyt minuuttiakaan töitä.
"Ei meillä ole homokahvia."
Paras väri olisi persimoni.
Haluan nähdä sen. -Hyvä on.
Nyt hetikö? -Ei. Työt riittävät tältä päivältä.
En saa inspiraatiota.
Henkilökunta on aloittanut aamukahdeksalta.
Tuntuu selvältä, mitä meidän on tehtävä.
Anteeksi. Yritin soittaa. -Jätin luurin ylös.
Päätäni särki.
Kuka olet?
John David Ridge. -Mitä teet täällä?
Autan suunnittelussa, koska olet jäljessä.
Tahdon puhua John David Ridgelle kahden kesken.
Tämä on pahin painajaiseni.
Ymmärrän sen. -Tunnen oloni nöyryytetyksi.
Petetyksi.
Olen luonut imperiumin omalla nimelläni.
Nyt minut korvataan. -Ei kai sent…
Ymmärrän tilanteen raskauden.
Kannattaakohan tätä sanoa?
Minulle on kunnia olla täällä. Ihan tiedoksi vain.
Kanssasi työskentely on haaveideni täyttymys -
ja epätodellista.
Olen ihaillut sinua pitkään.
Mistä sinut löydettiin? -Olen ollut puvustajana Broadwaylla.
Suunnittelemmeko rooliasuja?
Rooliasujahan muotivaatteetkin ovat.
Pukeudumme toisiksi ihmisiksi.
Jackie Kennedyn pillerihattu oli rooliasu viimeisen päälle.
Ehkä autat minua korjaamaan tilanteen. -Mitä korjaamme?
Nimeni.
Se olisi kunnia.
Olen ajatellut purjehdusvaatteita Karibian sävyissä. Mitä sanot?
Turkoosia. -Niin.
Vyö voisi sopia tähän.
Tämä on hyvä. -Kiitos.
HALSTONIN MIESHUORAT
Tämä on käsittämätöntä herjausta.
En uskalla lukea juttua. Lukisitko sinä? -En.
Jos rakastat minua, luet jutun minulle ääneen.
Olkoon.
"Tähtisuunnittelija Halston viihtyy parrasvaloissa.
Lähipiirin lähteen mukaan muoti-ikoni on romahduspisteessä.
Halston käytti jo aiemmin huumeita Studio 54 -klubilla.
Nykyään kokaiini on osa hänen työpäiviään -
Olympic Towerin ateljeessa." Blaa, blaa, blaa.
"Victor Hugo on Halstonin pitkäaikainen rakastaja.
Halston on kuitenkin käyttänyt myös kalliita miesprostituoituja.
Kyltymättömän suunnittelijan lempigigolot…"
Riittää. -Tilanne on kieltämättä hankala.
Ajattele asiaa näin… -Tietolähde on Victor. Hän ei lopeta.
Hänellä on kotivideoita, joilla me… No.
Voi, Halston. Miksi annoit kuvata sellaisia?
Tähti ei saa vaarantaa mainettaan. -Tiedän.
Olin huumepöllyssä ja luotin Victoriin.
Sinun kannattaa maksaa Victorille, muru. -Ei.
Jos maksat, hän katoaa elämästäsi ja voit unohtaa koko jutun.
En anna hänelle senttiäkään.
Olen jo kärsinyt tarpeeksi.
Numero 6 572.
Saanko polttaa?
Kauanko elän? -Sitä on vaikea sanoa.
Oletteko havainnut keuhkokuumeen oireita tai tummia läikkiä ihollanne?
Se on rohkaisevaa. Tarvitsetteko terapeuttia?
En.
Minun on puhuttava PR-agentilleni.
Minulla ei nimittäin ole AIDSia.
Jos joku kysyy, minulla on maksasyöpä. Ajattelen vain ääneen.
Onko juorusivuilla mitään? -Ei, mutta yksi uutinen olisi.
Sinä nilkki esitit luotettavaa ja lupasit tukea minua.
En tiedä, mistä puhut.
Toimitit luonnoksen selkäni takana. -Se oli kaksi kuukautta myöhässä.
Et vastannut puhelimeen etkä tullut töihin. Olin neuvoton.
Kuinka sinä kehtaat? -Entä itse?
Hoidat vastuuttomasti imperiumia, jota olet rakentanut koko ikäsi.
Suhtaudut piittaamattomasti oman nimeesi.
Olet valtavan lahjakas, mutta heität kaiken hukkaan.
En voi käsittää, miksi.
Lähetä kaikki kotiin.
Et voi ottaa lopputiliä. -Voinpas. Lopetan nyt.
Se olisi sopimusrikkomus. Jäisit meille velkaa 925 000 000 dollaria.
Asun hyväksyminen ilman lupaani oli myös sopimusrikkomus.
Te tässä velkaa olette.
Sanoit itsekin, ettei tämä toimi.
Yritämme hieroa sopimusta, johon kaikki olisivat tyytyväisiä.
En ole tyytyväinen. -Sopimus on hyvä.
Pyydämme vain 20 päivää vuodesta.
Kymmenen Penneylle, kymmenen tuoksuille. Me hoidamme loput.
Saisit lomailla 345 päivää vuodesta.
Miten voit olla tyytymätön? -Outoa, eikö?
Nick, puhu asiakkaallesi järkeä.
Tässä tulee tarjoukseni. Sinä painut helvettiin.
Samoin sinä, sinä ja sinä. Painukaa helvettiin.
Hankin uuden työnantajan, joka ymmärtää lahjakkuutta paremmin kuin Carl.
Aloitan uudelleen tyhjästä,
mutta vuoden sisällä olen isompi kuin Calvin Klein.
Tiedättekö, miten teen sen? Lahjakkuuteni ja nimeni avulla.
Pidetään tauko.
Herra Lewin saa selittää asiakkaalleen sopimuslain ja logiikan perusteet.
YKSITYISALUE
Tiedän, että minulla on lyhyt pinna.
Häätö, lehdistölle kertominen… Mitä odotit heidän tekevän?
Luovuit neuvotteluvalteistamme. Saimme tyytyä huonoon sopimukseen.
Tiedän, että menin liian pitkälle.
Lopulta kuitenkin allekirjoitin, ja olen ollut raittiina kaksi viikkoa.
Se muuten näkyy. Kiitos, että huomasit.
Saamme miljoonan vuodessa tyhjän panttina istumisesta.
Asia on itse asiassa mutkikkaampi.
Budjetti on niukka, mutta pärjäämme sillä.
Aloitan alusta. Olen sopinut tapaamisia sijoittajien kanssa.
Et voi mennä töihin muille. -Ei sitä voida kieltää.
Sopimus nimenomaan kieltää sen. -Irrota minut siitä.
Olet myynyt nimesi.
Esmark omistaa kaiken, mitä valmistat ja yrität myydä.
Miten pitkään? Vuodenko, vai viisi?
Koko loppuikäsi.
Sinä et ole enää Halston. Esmark on.
Ensi kerralla luen sopimuksen, ennen kuin allekirjoitan sen.
Mitä voin tehdä?
Suunnitella asuja ystävillesi, mutta nimeäsi ei saa mainita.
Suunnittelen Anjelica Hustonin ja Geraldine Pagen Oscar-asut.
Teet sen omalla rahallasi, eivätkä he saa mainita nimeäsi.
Silmä silmästä. Esmark halusi nimesi,
jotta saat miljoonan vuodessa toimettomana istumisesta.
Lisäksi meidän on puhuttava Victorista. Hän uhkailee meitä.
Jollemme maksa, hän lähettää nauhat People-lehteen.
Maksa hänelle.
On ollut ikävä.
Kuulin, että sinua pantiin halvalla.
Minulla on suunnitelma, johon ihastut.
Ole kiltti ja kuuntele. Välimme ovat nyt selvät.
Kiitos rahoista. Korvaus oli reilu. En kanna enää kaunaa.
Olemme molemmat lahjakkaita ja selviämme tästä yhdessä.
En anna sinun luovuttaa. Viis yhdestä nimestä.
Perustamme uuden, paremman merkin ja annamme sille nimeksi "Roy".
Siihen ihastutaan. Mitä sanot?
No, mitä?
Vihoitteletko yhä rahoista?
Kyllähän sinä minut tunnet, ja minä tunnen sinut.
Rakastin sinua.
Ihan totta.
Ja…
Pidä katseesi hänessä, Willy.
Kaipaan tanssiinne lisää energiaa.
Jatkamme lounastauon jälkeen.
Miten jakselet?
Oikein hyvin, jos syöpää ja keuhkokuumetta ei lasketa.
Soitin monta kertaa. Et soittanut takaisin.
Pelkäsin sinun suuttuneen. -Ei niin voisi käydä.
Tarvitsin vain miettimisaikaa.
Kuulit varmaan potkuistani.
En omista enää edes omaa luovuuttani.
Mutta tunnet minut ja luomisvimmani.
Siksi olen miettinyt…
Huolitko minut vielä?
Totta kai. -Kiitos, Martha.
Milloin ensi-ilta on? -Ystävä hyvä, se on viikon päästä.
Nautin haasteista.
Herra Halston… -Hei, Susan.
Ette saisi olla täällä. -Tulin tapaamaan herra Ridgeä.
Mutta…
Tervehdys.
En tullut tappamaan sinua.
Miten voin auttaa?
Minulla on projekti.
Tarvitsen avustajan, jota ihailen ja johon luotan.
Ajattelin heti sinua.
Selvän teki. Olen ostanut New Yorkin kaikki liimasiteet.
Tuo on upea näky.
Etusivu uusiksi. Väri ei tartu.
Minua auttaa, jos lakkaan ajattelemasta asun visuaalista ilmettä.
Keskityn tunteisiin, joita haluan yleisössä herättää.
Kun tanssijat liikkuvat,
haluan luoda tunteen siitä, että jokin vastustaa liikettä.
Kuolevaisuus, jota kaikki yrittävät turhaan paeta.
Kyseessä on Persefonen tragedia.
Haluan tuntea kalvon, joka erottaa meidän maailmamme taivaasta,
jota emme yllä koskettamaan.
Jos voisimme kurkottaa hiukan ylemmäs,
olisimme kuolemattomia.
Haluan kietoa tanssijat elastaaniin.
Mikset sitten kiedo heitä siihen?
Kiitos, Mohammed.
Kiitos.
Viime kerrasta onkin aikaa.
En pysty tähän juuri nyt. -Aja.
Tämä ei ole sieppaus. Olen ollut yhteydessä Sassyyn.
Got Tu Go Disco oli ilmeisesti Broadwayn historian suurimpia floppeja.
No, ainakaan en myynyt nimeäni.
Olet sinäkin yksi säälittävä pikkunarttu.
Olen kaivannut sinua. -Ja minä sinua.
Oletko kuullut Elsasta? -Hänellä menee hyvin. Hän on Elsa.
Se on hyvä.
Kai sinä olet pysynyt terveenä?
Olen.
Pääsit Victorista vihdoin. -Kyllä siinä kestikin.
Hän vei minulta uskomattoman monta Warholia.
Jestas. -Pitäköön hyvänään.
Suunnittelit Tiffanylle jumalaisia posliiniesineitä.
Kadehdin sinua niin, että olin rikkoa ne kaupassa.
Nyt puhut paskaa, mutta kiitos.
Odotan innolla illan esitystä ja pukujesi näkemistä.
Kriitikot tyrmäävät ne kuitenkin.
"Halstonilta loppui inspiraatio kymmenen vuotta sitten."
Viis siitä.
On hienoa, että suunnittelet jotain itsenäisesti ja epäkaupallisesti.
En ikinä suunnitellut itsenäisesti.
Minulla oli sinut.
Mutta yhdestä asiasta olet oikeassa. Olen myynyt nimeni.
Minä vain kiusoittelin.
Ei, Joe. Ihmisellä on vain yksi nimi.
Sen pitää kestää elinikä, ja vain se meistä jää, kun kuolemme.
Minä en varjellut nimeäni.
Myin sen halvalla hetken mielijohteesta.
Sadat miljoonat eivät ole halpa hinta.
Kyllä ovat. Tiedätkö, mistä tiedän sen?
Ostaisin nimen takaisin tuplahintaan.
Nyt on aika.
Minkä aika? -Arvioiden. Mohammed on ostanut lehdet.
Eihän arvioilla ole väliä. -Ne on silti luettava.
Kriitikot kirjoittavat: "Milloin Halston tajuaa olevansa menneen talven lumia?"
Eikä. -Joe lukee arvostelut.
Älä pakota minua. -Tee se viimeisen kerran.
Hyppää suoraan minusta kertoviin kohtiin.
En halua kuulla riviballerinoista.
Tässä. "Martha Graham, tanssijat…"
"Halstonin puvustus olisi voinut suistaa esityksen raiteiltaan,
mutta se varastikin koko show'n."
Sitten Daily News.
Olet päässyt otsikkoon.
"Päästä Halston kumartamaan, Martha."
"Tähtisuunnittelija Halstonin luomia asuja -
ei valitettavasti saa ostaa edes kalleimmista vaateliikkeistä.
Kenties niin on parempi.
Ne ovat liian kauniita tavallisten kuolevaisten ylle -
ja palvelevat tarkoitustaan kauniisti Martha Grahamin Persefonessa."
Riisutaan silkkihansikkaat. Mitä Times kirjoittaa?
No niin.
"Halstonin puvustus saa maailman miettimään,
olisiko hänen kannattanut tehdä uransa teatterissa -
catwalkien sijaan.
Elastaanista valmistetut puvut ovat aistillisia ja kekseliäitä.
Voisi sanoa, että ne osoittavat ainutlaatuista rohkeutta.
Tämä on Halstonin ansiokkaan uran kohokohta."
No?
En välitä arvosteluista.
Bravo.
Kiitos, Joe.
Mitä helvettiä nyt pitää tehdä?
En minä tiedä.
En ole ikinä leikannut kalkkunaa. -En minäkään.
Voin yrittää, mutta älä sitten naura.
Lintuparka on tapettu jo kerran, ja nyt tapat sen uudelleen.
Mietin tässä samalla sitä Olympic Towerin kusipäätä.
Älä nyt. -Olen tosissani.
En ymmärrä, mikset ole vihainen. -En jaksa enää raivota.
Oikeastaan minun pitäisi kiittää. Hänen ansiostaan löysin rauhan.
Minullekin kelpaisi.
Hyvää kiitospäivää.
Rakastan sinua. -Ja minä sinua.
Luojalle kiitos tästä paikasta.
Siitä puheen ollen…
Aion myydä tämän.
Kaupunkikotini on jo myyty. -Mitä?
Mitä aiot tehdä?
Matkustan länsirannikolle, San Franciscoon.
Kiertelen rannikkoa rauhassa.
En tajua. Mitä itua siinä on?
Katso tänne. Tiedät kyllä syyn.
Tule tänne, rakas.
Ei mitään hätää.
Eihän tämä ole kaiken loppu? -Ei. Lupaan tulla takaisin.
Anteeksi, että yllätin sinut näin.
Ei hätää.
Älä sure.
Tulin vilkaisemaan teitä.
Olette istunut tässä yli tunnin. Jatkammeko?
Hetken päästä.
Katso, miten sininen meri on.
Aurinko saa sen vaihtamaan väriä. Nyt se näyttää hopeiselta.
Vuosia sitten olisin pohtinut, mitä valmistaisin tuosta sinisestä.
Olisin miettinyt kuumeisesti tulevaa mallistoani.
Ehkä olisin halunnut käyttää kaikkia sinisen sävyjä.
Valmistuisiko mallisto syksyksi?
Minkä lehden kanteen se pääsisi? Pidettäisiinkö siitä?
Nyt ajattelen vain, että tuo on kaunis sinisen sävy.
Nyt voimme lähteä.
Kiitos.
Minne ajamme?
Minne tahansa.
Ajellaan vain.
VICTOR HUGO KUOLI VUONNA 1993.
ELSA PERETTI OLI AIKAMME TÄRKEIMPIÄ KORUSUUNNITTELIJOITA.
HÄN KUOLI VUONNA 2021.
JOE EULA JATKOI MUOTIKUVITTAJANA JA KUOLI VUONNA 2004.
LIZA MINNELLI ON ELÄVÄ LEGENDA VIELÄ TÄNÄKIN PÄIVÄNÄ.
HALSTON AJELI TYYNENMEREN RANNIKOLLA ELÄMÄNSÄ VIIMEISET PUOLITOISTA VUOTTA.
HÄN KUOLI SAN FRANCISCOSSA VUONNA 1990.
HÄN EI KOSKAAN SAANUT NIMEÄÄN TAKAISIN.
PERUSTUU STEVEN GAINESIN KIRJAAN SIMPLY HALSTON
Tekstitys: Anne Aho